nibzard/narodne-novine-full-text-markdown huggingface dataset:
## Odluka o visini naknade predsjedniku i članovima povjerenstava za provedbu državnog referenduma

### NN 145/2013 (6.12.2013.), Odluka o visini naknade predsjedniku i članovima povjerenstava za provedbu državnog referenduma

VLADA REPUBLIKE HRVATSKE

3093

Na temelju članka 47. stavka 2. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (»Narodne novine«, br. 33/96, 92/2001, 44/2006, 58/2006, 69/2007 i 38/2009), Vlada Republike Hrvatske je na sjednici održanoj 5. prosinca 2013. godine donijela

ODLUKU

O VISINI NAKNADE PREDSJEDNIKU I ČLANOVIMA POVJERENSTAVA ZA PROVEDBU DRŽAVNOG REFERENDUMA

I.

Ovom Odlukom utvrđuje se visina naknade za rad predsjednicima, zamjenicima predsjednika, članovima i zamjenicima članova povjerenstava za provedbu državnog referenduma u županijama, Gradu Zagrebu, gradovima i općinama, u provedbi državnog referenduma radi donošenja odluke o referendumskom pitanju utemeljenom na Zahtjevu za raspisivanje državnog referenduma Građanske inicijative »U ime obitelji« da se promijeni Ustav Republike Hrvatske, na način da se u Ustav Republike Hrvatske unese definicija braka kao životne zajednice žene i muškarca.

II.

Predsjedniku, zamjeniku predsjednika, članovima i zamjenicima članova povjerenstava za provedbu državnog referenduma u županijama, Gradu Zagrebu i u gradovima sa 61 i više glasačkih mjesta, određuje se naknada u iznosu od 2.500,00 kuna neto po osobi.

III.

Predsjedniku, zamjeniku predsjednika, članovima i zamjenicima članova povjerenstava za provedbu državnog referenduma u gradovima sa 31 do 60 glasačkih mjesta, određuje se naknada u iznosu od 2.000,00 kuna neto po osobi.

IV.

Predsjedniku, zamjeniku predsjednika, članovima i zamjenicima članova povjerenstava za provedbu državnog referenduma u gradovima i općinama sa 16 do 30 glasačkih mjesta, određuje se naknada u iznosu od 1.500,00 kuna neto po osobi.

V.

Predsjedniku, zamjeniku predsjednika, članovima i zamjenicima članova povjerenstava za provedbu državnog referenduma u gradovima i općinama sa 1 do 15 glasačkih mjesta, određuje se naknada u iznosu od 1.000,00 kuna neto po osobi.

VI.

Sredstvima iz točaka II., III., IV. i V. ove Odluke raspolaže Državno izborno povjerenstvo Republike Hrvatske na način da ih dodjeljuje povjerenstvima za provedbu državnog referenduma u županijama, Gradu Zagrebu, gradovima i općinama.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/501

Urbroj: 50301-09/06-13-2

Zagreb, 5. prosinca 2013.

Predsjednik

Zoran Milanović, v. r.

Odluka, NN 145/2013-3093
## Pravilnik o stavljanju izvan snage Pravilnika o stjecanju statusa specijalista iz uže specijalnosti

### NN 145/2013 (6.12.2013.), Pravilnik o stavljanju izvan snage Pravilnika o stjecanju statusa specijalista iz uže specijalnosti

MINISTARSTVO ZDRAVLJA

3098

Na temelju članka 142. stavka 3. Zakona o zdravstvenoj zaštiti (»Narodne novine«, broj 150/2008, 71/2010, 139/2010, 22/2011, 84/2011, 12/2012, 35/2012, 70/2012, 144/2013 i 82/2013) ministar zdravlja donosi

PRAVILNIK

O STAVLJANJU IZVAN SNAGE PRAVILNIKA O STJECANJU STATUSA SPECIJALISTA IZ UŽE SPECIJALNOSTI

Članak 1.

Ovim se Pravilnikom stavlja izvan snage Pravilnik o stjecanju statusa specijalista iz uže specijalnosti (»Narodne novine«, broj 128/2006 i 26/2007).

Članak 2.

Zahtjevi za priznanje statusa užeg specijalista podneseni Ministarstvu zdravlja do dana stupanja na snagu ovoga Pravilnika riješit će se prema odredbama Pravilnika koji je bio na snazi na dan podnošenja zahtjeva.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/13-02/185

Urbroj: 534-10-1-1-1/2-13-01

Zagreb, 4. prosinca 2013.

Ministar

prof. dr. sc. Rajko Ostojić, dr. med., v. r.

Pravilnik, NN 145/2013-3098
## Rješenje o dodjeli naziva "Referentni centar Ministarstva zdravlja za preoperativnu obradu bolesnika s farmakorezistentnom epilepsijom" Zavodu za neurologiju Kliničke bolnice Dubrava, Zagreb

### NN 145/2013 (6.12.2013.), Rješenje o dodjeli naziva "Referentni centar Ministarstva zdravlja za preoperativnu obradu bolesnika s farmakorezistentnom epilepsijom" Zavodu za neurologiju Kliničke bolnice Dubrava, Zagreb

MINISTARSTVO ZDRAVLJA

3101

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12 i 82/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za neurologiju Kliničke bolnice Dubrava, Zagreb, dodjeljuje se naziv »Referentni centar Ministarstva zdravlja za preoperativnu obradu bolesnika s farmakorezistentnom epilepsijom« na vrijeme od pet godina.

2. Zavod za neurologiju Kliničke bolnice Dubrava, Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za preoperativnu obradu bolesnika s farmakorezistentnom epilepsijom«.

3. »Referentni centar Ministarstva zdravlja za preoperativnu obradu bolesnika s farmakorezistentnom epilepsijom« Zavoda za neurologiju Kliničke bolnice Dubrava, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/02

Urbroj: 534-10-1-1-2/5-13-17

Zagreb, 26. studenoga 2013.

Ministar

prof. dr. sc. Rajko Ostojić, dr. med., v. r.

Rješenje, NN 145/2013-3101
## Rješenje o dodjeli naziva "Referentni centar Ministarstva zdravlja za poremećaje pokreta i heredodegenerativne bolesti" Zavodu za poremećaje pokreta Klinike za neurologiju Kliničkog bolničkog centra Zagreb

### NN 145/2013 (6.12.2013.), Rješenje o dodjeli naziva "Referentni centar Ministarstva zdravlja za poremećaje pokreta i heredodegenerativne bolesti" Zavodu za poremećaje pokreta Klinike za neurologiju Kliničkog bolničkog centra Zagreb

MINISTARSTVO ZDRAVLJA

3102

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12 i 82/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za poremećaje pokreta Klinike za neurologiju Kliničkog bolničkog centra Zagreb, dodjeljuje se naziv »Referentni centar Ministarstva zdravlja za poremećaje pokreta i heredodegenerativne bolesti« na vrijeme od pet godina.

2. Zavod za poremećaje pokreta Klinike za neurologiju Kliničkog bolničkog centra Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za poremećaje pokreta i heredodegenerativne bolesti«.

3. »Referentni centar Ministarstva zdravlja za poremećaje pokreta i heredodegenerativne bolesti« Zavoda za poremećaje pokreta Klinike za neurologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/11

Urbroj: 534-10-1-1-2/5-13-13

Zagreb, 26. studenoga 2013.

Ministar

prof. dr. sc. Rajko Ostojić, dr. med., v. r.

Rješenje, NN 145/2013-3102
## Rješenje o verifikaciji i dodjeli naziva "Referentni centar Ministarstva zdravlja za epilepsiju" Klinici za neurologiju Kliničkog bolničkog centra Zagreb

### NN 145/2013 (6.12.2013.), Rješenje o verifikaciji i dodjeli naziva "Referentni centar Ministarstva zdravlja za epilepsiju" Klinici za neurologiju Kliničkog bolničkog centra Zagreb

MINISTARSTVO ZDRAVLJA

3103

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12 i 82/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za epilepsiju« na vrijeme od pet godina.

2. Klinika za neurologiju Kliničkog bolničkog centra Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za epilepsiju«.

3. »Referentni centar Ministarstva zdravlja za epilepsiju« Klinike za neurologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/05

Urbroj: 534-10-1-1-2/5-13-16

Zagreb, 26. studenoga 2013.

Ministar

prof. dr. sc. Rajko Ostojić, dr. med., v. r.

Rješenje, NN 145/2013-3103
## Rješenje o verifikaciji i dodjeli naziva "Referentni centar Ministarstva zdravlja za spondiloartritise" Klinici za reumatologiju, fizikalnu medicinu i rehabilitaciju Kliničkog bolničkog centra "Sestre milosrdnice", Zagreb

### NN 145/2013 (6.12.2013.), Rješenje o verifikaciji i dodjeli naziva "Referentni centar Ministarstva zdravlja za spondiloartritise" Klinici za reumatologiju, fizikalnu medicinu i rehabilitaciju Kliničkog bolničkog centra "Sestre milosrdnice", Zagreb

MINISTARSTVO ZDRAVLJA

3104

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatska 70/12 i 82/13) na prijedlog Nacionalnog zdravstvenog vijcća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za reumatologiju, fizikalnu medicinu i rehabilitaciju Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravlja za spondiloartritise« na vrijeme od pet godina.

2. Klinika za reumatologiju, fizikalnu medicinu i rehabilitaciju Kliničkog bolničkog centra »Sestre milosrdnice«, Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za spondiloartritise«.

3 »Referentni centar Ministarstva zdravlja za spondiloartritise« Klinike za reumatologiju, fizikalnu medicinu i rehabilitaciju Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/12-01/15

Urbroj: 534-10-1-1-2/5-13-13

Zagreb, 26. studenoga 2013.

Ministar

prof. dr. sc. Rajko Ostojić, dr. med., v. r.

Rješenje, NN 145/2013-3104
## Rješenje o ukidanju naziva "Referentni centar Ministarstva zdravstva i socijalne skrbi za bolesti uha i baze lubanje" Odjelu otologije i neurootologije Klinike za bolesti uha, nosa i grla Kliničkog bolničkog centra Zagreb

### NN 145/2013 (6.12.2013.), Rješenje o ukidanju naziva "Referentni centar Ministarstva zdravstva i socijalne skrbi za bolesti uha i baze lubanje" Odjelu otologije i neurootologije Klinike za bolesti uha, nosa i grla Kliničkog bolničkog centra Zagreb

MINISTARSTVO ZDRAVLJA

3105

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske, 70/12 i 82/13) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, i članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

I. Utvrđuje se da Odjel otologije i neurootologije Klinike za bolesti uha, nosa i grla Kliničkog bolničkog centra Zagreb, ne ispunjava uvjete za obnovu i dodjelu naziva »Referentnog centra Ministarstva zdravlja za bolesti uha i baze lubanje«.

II. Ukida se naziv »Referentni centar Ministarstva zdravstva i socijalne skrbi za bolesti uha i baze lubanje« Odjelu otologije i neurootologije Klinike za bolesti uha, nosa i grla Kliničkog bolničkog centra Zagreb.

Klasa: UP-/I-510-01/13-01/06

Urbroj: 534-10-1-1-2/5-13-7

Zagreb, 26. studenoga 2013.

Ministar

prof. dr. sc. Rajko Ostojić, dr. med., v. r.

Rješenje, NN 145/2013-3105
## Zakon o izmjeni Zakona o izvršavanju Državnog proračuna Republike Hrvatske za 2013. godinu (NN br. 145A)

### NN 145/2013 (6.12.2013.), Zakon o izmjeni Zakona o izvršavanju Državnog proračuna Republike Hrvatske za 2013. godinu (NN br. 145A)

145 06.12.2013 Zakon o izmjeni Zakona o izvršavanju Državnog proračuna Republike Hrvatske za 2013. godinu (NN br. 145A)

HRVATSKI SABOR

3112

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2013. GODINU

Proglašavam Zakon o izmjenama Zakona o izvršavanju Državnog proračuna Republike Hrvatske za 2013. godinu, koji je Hrvatski sabor donio na sjednici 4. prosinca 2013. godine.

Klasa: 011-01/13-01/281

Urbroj: 71-05-03/1-13-2

Zagreb, 5. prosinca 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2013. GODINU

Članak 1.

U Zakonu o izvršavanju Državnog proračuna Republike Hrvatske za 2013. godinu (»Narodne novine«, br. 139/12. i 53/13.) u članku 26. stavku 1. iznos: »26.295.565.365,00« zamjenjuje se iznosom: "31.096.185.096,00".

U stavku 2. iznos: »15.573.502.517,00« zamjenjuje se iznosom: »15.571.902.518,00«.

U stavku 3. iznos: »3.959.781.161,00« zamjenjuje se iznosom: »3.500.482.304,00«, a iznos: »1.707.758.454,00« zamjenjuje se iznosom: »1.054.794.585,00«.

Članak 2.

U članku 29. brojka: »58« zamjenjuje se brojkom: »60«.

Članak 3.

Ovaj Zakon stupa na snagu prvoga dana od dana objave u »Narodnim novinama«.

Klasa: 400-06/13-01/06

Zagreb, 4. prosinca 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 145/2013-3112
## Pravilnik o izmjenama Pravilnika o razdobljima glavne sezone, predsezone, posezone i izvansezone u turističkim općinama i gradovima

### NN 146/2013 (9.12.2013.), Pravilnik o izmjenama Pravilnika o razdobljima glavne sezone, predsezone, posezone i izvansezone u turističkim općinama i gradovima

MINISTARSTVO TURIZMA

3117

Na temelju članka 15. stavka 4. Zakona o boravišnoj pristojbi (»Narodne novine«, broj 152/08., 52/09. – isp. i 97/13.) ministar turizma, na prijedlog Hrvatske turističke zajednice, donosi

PRAVILNIK

O IZMJENAMA PRAVILNIKA O RAZDOBLJIMA GLAVNE SEZONE, PREDSEZONE, POSEZONE I IZVANSEZONE U TURISTIČKIM OPĆINAMA I GRADOVIMA

Članak 1.

U prilogu I. Pravilnika o razdobljima glavne sezone, predsezone i izvansezone u turističkim općinama i gradovima (»Narodne novine«, broj 92/09.) mijenjaju se razdoblja glavne sezone, predsezone, posezone i izvansezone za Općinu Lovran, Grad Senj, Grad Đakovo i Općinu Sućuraj, i to:

|  |  |  |  |  |  |
| --- | --- | --- | --- | --- | --- |
| ŽUPANIJA | OPĆINA/GRAD | GLAVNA SEZONA | PREDSEZONA | POSEZONA | IZVANSEZONA |
| 8. Primorsko-goranska | Općina Lovran | 1. 1. – 31. 12. | – | – | – |
| 9. Ličko-senjska | Grad Senj | 1. 6. – 30. 9. | 1. 4. – 31. 5. | 1. 10. – 31. 10. | 1. 11. – 30. 3. |
| 14. Osječko-baranjska | Grad Đakovo | 1. 1. – 31. 12. | – | – | – |
| 17. Splitsko-dalmatinska | Općina Sućuraj | 1. 7. – 31. 8. | 1. 5. – 30. 6. | 1. 9 – 31. 10. | 1. 11. – 30. 4. |

Članak 2.

Ovaj Pravilnik stupa na snagu 1. siječnja 2014. godine i objavit će se u »Narodnim novinama«.

Klasa: 334-08/13-01/77

Urbroj: 529-05-13-02

Zagreb, 28. studenoga 2013.

Ministar

Darko Lorencin, v. r.

146 09.12.2013 Pravilnik o izmjenama Pravilnika o razdobljima glavne sezone, predsezone, posezone i izvansezone u turističkim općinama i gradovima

Pravilnik, NN 146/2013-3117
## Rješenje o ukidanju naziva "Referentni centar Ministarstva zdravstva i socijalne skrbi za poremećaje sluha i ravnoteže" Klinici za bolesti uha, nosa i grla Kliničkog bolničkog centra Zagreb

### NN 146/2013 (9.12.2013.), Rješenje o ukidanju naziva "Referentni centar Ministarstva zdravstva i socijalne skrbi za poremećaje sluha i ravnoteže" Klinici za bolesti uha, nosa i grla Kliničkog bolničkog centra Zagreb

146 09.12.2013 Rješenje o ukidanju naziva "Referentni centar Ministarstva zdravstva i socijalne skrbi za poremećaje sluha i ravnoteže" Klinici za bolesti uha, nosa i grla Kliničkog bolničkog centra Zagreb

MINISTARSTVO ZDRAVLJA

3118

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske, 70/12 i 82/13) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, i članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

I. Utvrđuje se da Klinika za bolesti uha, nosa i grla Kliničkog bolničkog centra Zagreb, ne ispunjava uvjete za obnovu i dodjelu naziva »Referentnog centra Ministarstva zdravlja za poremećaje sluha i ravnoteže«.

II. Ukida se naziv »Referentni centar Ministarstva zdravstva i socijalne skrbi za poremećaje sluha i ravnoteže« Klinici za bolesti uha, nosa i grla Kliničkog bolničkog centra Zagreb.

Klasa: UP/I-510-01/13-01/04

Urbroj: 534-10-1-1-2/5-13-9

Zagreb, 26. studenoga 2013.

Ministar
prof. dr. sc. Rajko Ostojić, dr. med., v. r.

Rješenje, NN 146/2013-3118
## Pravilnik o dopuni Pravilnika o načinu propisivanja i izdavanja lijekova na recept

### NN 146/2013 (9.12.2013.), Pravilnik o dopuni Pravilnika o načinu propisivanja i izdavanja lijekova na recept

HRVATSKI ZAVOD ZA ZDRAVSTVENO OSIGURANJE

3120

Na osnovi članka 20. stavka 9., a u vezi s člankom 157. točkom 7. Zakona o obveznom zdravstvenom osiguranju (»Narodne novine« broj 80/13. i 137/13.), članka 17. Pravilnika o mjerilima za razvrstavanje lijekova te o propisivanju i izdavanju lijekova na recept (»Narodne novine« broj 86/16. i 90/13.) i članka 26. točke 11. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) Upravno vijeće Hrvatskog zavoda za zdravstveno osiguranje na 47. sjednici održanoj 27. studenoga 2013. godine donijelo je

PRAVILNIK

O DOPUNI PRAVILNIKA O NAČINU PROPISIVANJA I IZDAVANJA LIJEKOVA NA RECEPT

Članak 1.

U Pravilniku o načinu propisivanja i izdavanja lijekova na recept (»Narodne novine« broj 17/09., 46/09., 4/10., 13/10., 110/10., 131/10., 1/11., 16/11., 52/11. i 129/13.) u članku 3. dodaje se novi stavak 4. koji glasi:

»U slučaju da osigurana osoba želi recept realizirati u drugoj državi članici Europske unije, izabrani doktor iz stavka 1. ovoga članka lijekove propisuje na tiskanicama recepata iz članka 5. ovog Pravilnika, uz naznaku propisanog lijeka prema međunarodnom uobičajenom imenu – INN.«

Dosadašnji stavci 4. i 5., postaju stavci 5. i 6.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/13-01/354

Urbroj: 338-01-01-13-1

Zagreb, 27. studenoga 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

Pravilnik, NN 146/2013-3120
## Uredba o vrsti vatrenog naoružanja i streljiva koje koriste ovlašteni carinski službenici

### NN 147/2013 (10.12.2013.), Uredba o vrsti vatrenog naoružanja i streljiva koje koriste ovlašteni carinski službenici

VLADA REPUBLIKE HRVATSKE

3121

Na temelju članka 59. stavka 10. Zakona o carinskoj službi (»Narodne novine«, broj 68/2013), Vlada Republike Hrvatske je na sjednici održanoj 5. prosinca 2013. godine donijela

UREDBU

O VRSTI VATRENOG NAORUŽANJA I STRELJIVA KOJE KORISTE OVLAŠTENI CARINSKI SLUŽBENICI

Članak 1.

Ovom Uredbom propisuje se vrsta vatrenog naoružanja i streljiva koju koriste ovlašteni carinski službenici.

Članak 2.

Oružjem u smislu ove Uredbe smatra se vatreno oružje s pripadajućim streljivom sa zrnom pune košuljice kalibra 9x19 mm.

Članak 3.

Vatreno oružje ovlaštenih carinskih službenika je kratko vatreno oružje, poluautomatski pištolj kalibra 9x19 mm, kapaciteta spremnika za najmanje 12 naboja.

Članak 4.

Ministarstvo financija, Carinska uprava, vodi evidencije o zaduženom vatrenom oružju, pripadajućem streljivu i pripadajućoj opremi prema propisima o materijalno-financijskom poslovanju.

Ustrojstvene jedinice Ministarstva financija, Carinske uprave, vode evidencije o osobnom zaduženju i razduženju vatrenog oružja te pripadajućeg streljiva i pripadajuće opreme.

Članak 5.

Danom stupanja na snagu ove Uredbe prestaje važiti Uredba o vrsti vatrenog oružja i streljiva koje koriste ovlašteni carinski službenici Ministarstva financija, Carinske uprave (»Narodne novine«, broj 74/2010).

Članak 6.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/140

Urbroj: 50301-05/16-13-2

Zagreb, 5. prosinca 2013.

Predsjednik

Zoran Milanović, v. r.

Uredba, NN 147/2013-3121
## Odluka o visini udjela iz prihoda od trošarina koji se izdvaja za proizvodnju biogoriva u 2014. godini

### NN 147/2013 (10.12.2013.), Odluka o visini udjela iz prihoda od trošarina koji se izdvaja za proizvodnju biogoriva u 2014. godini

VLADA REPUBLIKE HRVATSKE

3122

Na temelju članka 18. stavka 1. Zakona o biogorivima za prijevoz (»Narodne novine«, br. 65/2009, 145/2010, 26/2011 i 144/2012), Vlada Republike Hrvatske je na sjednici održanoj 5. prosinca 2013. godine donijela

ODLUKU

O VISINI UDJELA IZ PRIHODA OD TROŠARINA KOJI SE IZDVAJA ZA PROIZVODNJU BIOGORIVA U 2014. GODINI

I.

Utvrđuje se visina udjela iz prihoda od trošarina koji se izdvaja za proizvodnju biogoriva u 2014. godini izražena u kn/l dizelskog goriva ili motornog benzina u iznosu od 0,0426 kn/l.

Visina udjela iz stavka 1. ove točke plaća se po litri dizelskog goriva ili motornog benzina stavljenog na tržište.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/13-04/505

Urbroj:50301-05/05-13-2

Zagreb, 5. prosinca 2013.

Predsjednik

Zoran Milanović, v. r.

Odluka, NN 147/2013-3122
## Rješenje o imenovanju predsjednice i članova Upravnog vijeća Agencije za ozakonjenje nezakonito izgrađenih zgrada

### NN 147/2013 (10.12.2013.), Rješenje o imenovanju predsjednice i članova Upravnog vijeća Agencije za ozakonjenje nezakonito izgrađenih zgrada

VLADA REPUBLIKE HRVATSKE

3123

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 37.g stavka 2. Zakona o postupanju s nezakonito izgrađenim zgradama (»Narodne novine«, br. 86/2012 i 143/2013), Vlada Republike Hrvatske je na sjednici održanoj 5. prosinca 2013. godine donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA AGENCIJE ZA OZAKONJENJE NEZAKONITO IZGRAĐENIH ZGRADA

1. Imenuje se ANKA MRAK-TARITAŠ predsjednicom Upravnog vijeća Agencije za ozakonjenje nezakonito izgrađenih zgrada, po položaju.

2. Za članove Upravnog vijeća Agencije za ozakonjenje nezakonito izgrađenih zgrada, imenuju se:

– STANKO KORDIĆ

– JOSIP BIENENFELD.

Klasa: 080-02/13-01/345

Urbroj: 5030115/1-13-02

Zagreb, 5. prosinca 2013.

Predsjednik

Zoran Milanović, v. r.

Rješenje, NN 147/2013-3123
## Rješenje o razrješenju članice Sanacijskog vijeća Opće bolnice "Dr. Ivo Pedišić" Sisak

### NN 147/2013 (10.12.2013.), Rješenje o razrješenju članice Sanacijskog vijeća Opće bolnice "Dr. Ivo Pedišić" Sisak

VLADA REPUBLIKE HRVATSKE

3124

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Opće bolnice »Dr. Ivo Pedišić« Sisak (»Narodne novine«, broj 48/2013), Vlada Republike Hrvatske je na sjednici održanoj 5. prosinca 2013. godine donijela

RJEŠENJE

O RAZRJEŠENJU ČLANICE SANACIJSKOG VIJEĆA OPĆE BOLNICE »DR. IVO PEDIŠIĆ« SISAK

Razrješuje se JASENKA ŠTAMPALIJA-JANKOVIĆ dužnosti članice Sanacijskog vijeća Opće bolnice »Dr. Ivo Pedišić« Sisak.

Klasa: 080-02/13-02/248

Urbroj: 5030115/1-13-02

Zagreb, 5. prosinca 2013.

Predsjednik

Zoran Milanović, v. r.

Rješenje, NN 147/2013-3124
## Rješenje o imenovanju članice Sanacijskog vijeća Opće bolnice "Dr. Ivo Pedišić" Sisak

### NN 147/2013 (10.12.2013.), Rješenje o imenovanju članice Sanacijskog vijeća Opće bolnice "Dr. Ivo Pedišić" Sisak

VLADA REPUBLIKE HRVATSKE

3125

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Opće bolnice »Dr. Ivo Pedišić« Sisak (»Narodne novine«, broj 48/2013), Vlada Republike Hrvatske je na sjednici održanoj 5. prosinca 2013. godine donijela

RJEŠENJE

O IMENOVANJU ČLANICE SANACIJSKOG VIJEĆA OPĆE BOLNICE »DR. IVO PEDIŠIĆ« SISAK

Imenuje se ANKICA PAĐEN članicom Sanacijskog vijeća Opće bolnice »Dr. Ivo Pedišić« Sisak.

Klasa: 080-02/13-01/342

Urbroj: 5030115/1-13-02

Zagreb, 5. prosinca 2013.

Predsjednik

Zoran Milanović, v. r.

Rješenje, NN 147/2013-3125
## Odluka o provedenom državnom referendumu održanom 1. prosinca 2013.

### NN 147/2013 (10.12.2013.), Odluka o provedenom državnom referendumu održanom 1. prosinca 2013.

147 10.12.2013 Odluka o provedenom državnom referendumu održanom 1. prosinca 2013.

DRŽAVNO IZBORNO POVJERENSTVO REPUBLIKE HRVATSKE

3127

Državno izborno povjerenstvo Republike Hrvatske u sastavu Branko Hrvatin, dipl. iur., predsjednik, Jakob Miletić, dipl. iur., potpredsjednik, Zdravka Čufar Šarić, dipl. iur., potpredsjednica, Aleksandra Jozić-Ileković, dipl. iur., potpredsjednica, Davor Orlović, dipl. iur., član, Zorislav Ham, dipl. iur., član, Josip Vresk, dipl. iur., član i Janja Horvat Drobnjak, dipl. iur., članica, na temelju članka 44. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (»Narodne novine«, broj 33/96, 92/01, 44/06 – Zakon o Državnom izbornom povjerenstvu Republike Hrvatske, 58/06 – Odluka Ustavnog suda broj U-I-177/2002., 69/07 – Odluka Ustavnog suda broj U-I-2051/2007, 38/09, 76/10 – Promjena Ustava Republike Hrvatske) te Izvješća Državnog izbornog povjerenstva Republike Hrvatske, klasa: 014-02/13-07/24, urbroj: 507/18-13-1 od 10. prosinca 2013.,

objavljuje

da je na državnom referendumu održanom 1. prosinca 2013. na temelju Odluke Hrvatskoga sabora od 8. studenoga 2013. (»Narodne novine« broj 134/13), u skladu s člankom 86. stavkom 4. Ustava Republike Hrvatske (»Narodne novine«, broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispravak, 76/10 i 85/10 – pročišćeni tekst u kojem je navedena odredba označena kao članak 87. stavak 4.), većinom glasova birača koji su pristupili referendumu donesena

ODLUKA

ZA TO DA SE U USTAV REPUBLIKE HRVATSKE UNESE ODREDBA

po kojoj je brak životna zajednica žene i muškarca.

Klasa: 014-02/13-07/24

Urbroj: 507/18-13-2

Zagreb, 10. prosinca 2013.

Predsjednik
Branko Hrvatin, dipl. iur., v. r.

Odluka, NN 147/2013-3127
## Odluka o prirezu porezu na dohodak Grada Hrvatske Kostajnice

### NN 147/2013 (10.12.2013.), Odluka o prirezu porezu na dohodak Grada Hrvatske Kostajnice

147 10.12.2013 Odluka o prirezu porezu na dohodak Grada Hrvatske Kostajnice

GRAD HRVATSKA KOSTAJNICA

3128

Na temelju članka 30., 30.a i 95. Zakona o financiranju jedinica lokalne i područne (regionalne) samouprave (»Narodne novine« broj 117/93, 33/00, 73/00, 59/01, 107/01, 117/01, 150/02, 147/03, 132/06, 26/07 – Odluka USRH, 73/08 i 25/12), članka 32. Statuta Grada Hrvatske Kostajnice (»Službeni vjesnik« Grada Hrvatske Kostajnice broj 27/09 i 20/13) i članka 70. Poslovnika Gradskog vijeća Grada Hrvatske Kostajnice (»Službeni vjesnik« Grada Hrvatske Kostajnice broj 27/09 i 20/13) Gradsko vijeće Grada Hrvatske Kostajnice, na svojoj 3. sjednici održanoj 28. studenoga 2013., donijelo je

ODLUKU

O PRIREZU POREZU NA DOHODAK

Članak 1.

Ovom se Odlukom uvodi obveza plaćanja prireza porezu na dohodak, visina stope prireza porezu na dohodak, način obračuna i plaćanje.

Članak 2.

Prirez porezu na dohodak plaća se po stopi od 6% (šest posto).

Članak 3.

Prirez porezu na dohodak plaćaju fizičke osobe, rezidenti, obveznici poreza na dohodak od nesamostalnog rada, poreza na dohodak od samostalne djelatnosti, poreza na dohodak od imovine i imovinskih prava, poreza na dohodak od kapitala, poreza na dohodak od osiguranja i drugog dohotka koji imaju prebivalište ili uobičajeno boravište na području grada Hrvatske Kostajnice, i nerezidenti koji su na području grada Hrvatske Kostajnice ostvarili dohodak, a sve sukladno odredbama Zakona o porezu na dohodak i Pravilnika o porezu na dohodak.

Osnovica prireza porezu na dohodak je utvrđeni porez na dohodak.

Članak 4.

Prirez porezu na dohodak prihod je proračuna grada Hrvatske Kostajnice, i uplaćuje se na prolazni račun poreza i prireza na dohodak broj HR7210010051715012000 poziv na broj HR68 1406-06208368082.

Članak 5.

Poslove u svezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 6.

Ova Odluka objavit će se u »Narodnim novinama« i »Službenom vjesniku« Grada Hrvatske Kostajnice.

Ova Odluka stupa na snagu osam dana od dana objave u »Narodnim novinama«, a primjenjuje se od 1. siječnja. 2014.

Članak 7.

Stupanjem na snagu ove Odluke prestaje važiti Odluka o prirezu porezu na dohodak (»Narodne novine« broj 8/10 i »Službeni vjesnik« Grada Hrvatske Kostajnice broj 58/09).

Klasa: 022-05/13-01/48
Urbroj: 2176/02-13-01-1
Hrvatska Kostajnica, 28. studenoga 2013.

Predsjednik Gradskog vijeća
Dražen Radić, v. r.

Odluka, NN 147/2013-3128
## Rješenje Visokog upravnog suda Republike Hrvatske broj: Usoz-103/2012-19 od 26. studenoga 2013.

### NN 147/2013 (10.12.2013.), Rješenje Visokog upravnog suda Republike Hrvatske broj: Usoz-103/2012-19 od 26. studenoga 2013.

VISOKI UPRAVNI SUD REPUBLIKE HRVATSKE

3130

RJEŠENJE

Visoki upravni sud Republike Hrvatske u vijeću sastavljenom od sudaca toga suda Ane Berlengi Fellner, predsjednice vijeća, Jasminke Jenjić, Ljiljane Karlovčan-Đurović, mr. sc. Inge Vezmar Barlek i Blanše Turić, članica vijeća, uz sudjelovanje sudskog savjetnika Jurja Dujma, zapisničara, u postupku ocjene zakonitosti općeg akta pokrenutom po zahtjevu Europlakat d.o.o., Zagreb, Zagorska 2, koji zastupa direktor Hrvoje Prkačin putem punomoćnika Mirjane Borić, Antona Ivkića i Zlatka Knezovića, odvjetnika Odvjetničkog društva Borić i Partneri, Zagreb, Garićgradska 18, na sjednici 26. studenoga 2013.

riješio je

Ispravlja se presuda ovog Suda broj Usoz-103/2012 od 27. rujna 2013. na način da se u izreci presude i u prvom odjeljku obrazloženja presude mijenja broj Službenog glasnika Grada Zagreba na način da se umjesto »broj 21/08.« upisuje »broj 12/07.«

Obrazloženje

Grad Zagreb, Gradska skupština podneskom klasa: 012-01/10-01/11, urbroj: 251-01-07-13-14 od 7. listopada 2013. upozorila je sud da je u izreci presude pogrešno naveden broj Službenog glasnika Grada Zagreba u kojem je objavljena odluka koja se djelomično ukida (21/08. umjesto 12/07.).

Podneskom od 4. studenoga 2013. podnositelj zahtjeva Sudu je predložio donošenje ispravka izreke presude zbog očite pogreške prilikom navođenja broja Službenog glasnika Grada Zagreba.

Nakon izvršenog uvida u izvornik presude Sud je utvrdio da je u izreci presude kao i u prvom odjeljku obrazloženja presude očitom omaškom pogrešno naveden broj Službenog glasnika Grada Zagreba.

Slijedom navedenog, temeljem odredbe članka 64. Zakona o upravnim sporovima (»Narodne novine«, broj 20/10. i 143/12.) riješeno je kao u izreci.

Broj: Usoz-103/2012-19

Zagreb, 26. studenoga 2013.

Predsjednica vijeća

Ana Berlengi Fellner, v.r.

Rješenje, NN 147/2013-3130
## Ispravak Zakona o izmjenama i dopunama Zakona o potrošačkom kreditiranju

### NN 147/2013 (10.12.2013.), Ispravak Zakona o izmjenama i dopunama Zakona o potrošačkom kreditiranju

HRVATSKI SABOR

3134

Nakon izvršenog uspoređivanja s izvornim tekstom utvrđena je pogreška u Zakonu o izmjenama i dopunama Zakona o potrošačkom kreditiranju koji je objavljen u »Narodnim novinama« broj 143 od 2. prosinca 2013. te se daje

ISPRAVAK

ZAKONA O IZMJENAMA I DOPUNAMA ZAKONA O POTROŠAČKOM KREDITIRANJU

U članku 4. u dodanom članku 11.c stavku 1. umjesto riječi: »EUR uz valutnu klauzulu« trebaju stajati riječi: »u kunama s valutnom klauzulom u EUR« te umjesto riječi: »CHF uz valutnu klauzulu« trebaju stajati riječi: »kunama s valutnom klauzulom u CHF«.

Klasa: 022-03/13-02/17

Zagreb, 9. prosinca 2013.

Tajnik

Hrvatskoga sabora

Slaven Hojski, dipl. iur., v. r.

147 10.12.2013 Ispravak Zakona o izmjenama i dopunama Zakona o potrošačkom kreditiranju

Ostalo, NN 147/2013-3134
## Zakon o izmjeni Zakona o brdsko-planinskim područjima

### NN 148/2013 (11.12.2013.), Zakon o izmjeni Zakona o brdsko-planinskim područjima

HRVATSKI SABOR

3143

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O BRDSKO-PLANINSKIM PODRUČJIMA

Proglašavam Zakon o izmjeni Zakona o brdsko-planinskim područjima, koji je Hrvatski sabor donio na sjednici 29. studenoga 2013. godine.

Klasa: 011-01/13-01/267

Urbroj: 71-05-03/1-13-2

Zagreb, 4. prosinca 2013.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O BRDSKO-PLANINSKIM PODRUČJIMA

Članak 1.

U Zakonu o brdsko-planinskim područjima (»Narodne novine«, br. 12/02., 32/02., 117/03., 42/05., 90/05. i 80/08.) članak 7.c mijenja se i glasi:

»Porez na dobit koji se ostvari na području jedinica lokalne samouprave koje imaju status brdsko-planinskih područja, a prihod je države, isplaćivat će se jedinicama lokalne samouprave na brdsko-planinskim područjima na kojima se ostvari, kao pomoć iz državnog proračuna:

– u cijelosti ako indeks razvijenosti jedinice lokalne samouprave ne prelazi 75% prosjeka Republike Hrvatske,

– u iznosu od 75% poreznih prihoda ako se indeks razvijenosti jedinice lokalne samouprave nalazi između 75% i 100% prosjeka Republike Hrvatske,

– u iznosu od 60% poreznih prihoda ako se indeks razvijenosti jedinice lokalne samouprave nalazi između 100% i 125% prosjeka Republike Hrvatske,

– u iznosu od 40% poreznih prihoda ako indeks razvijenosti jedinice lokalne samouprave prelazi 125% prosjeka Republike Hrvatske.«.

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2014.

Klasa: 022-03/13-01/268

Zagreb, 29. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 148/2013-3143
## Zakon o izmjeni Zakona o obnovi i razvoju Grada Vukovara

### NN 148/2013 (11.12.2013.), Zakon o izmjeni Zakona o obnovi i razvoju Grada Vukovara

HRVATSKI SABOR

3144

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O OBNOVI I RAZVOJU GRADA VUKOVARA

Proglašavam Zakon o izmjeni Zakona o obnovi i razvoju Grada Vukovara, koji je Hrvatski sabor donio na sjednici 29. studenoga 2013. godine.

Klasa: 011-01/13-01/268

Urbroj: 71-05-03/1-13-2

Zagreb, 4. prosinca 2013.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O OBNOVI I RAZVOJU GRADA VUKOVARA

Članak 1.

U Zakonu o obnovi i razvoju Grada Vukovara (»Narodne novine«, br. 44/01., 90/05., 80/08. i 38/09.) članak 30.b briše se.

PRIJELAZNE I ZAVRŠNE ODREDBE

Članak 2.

Na porezne obveznike koji tijekom 2014. godine podnesu poreznu prijavu za prethodnu fiskalnu godinu primjenjuje se Pravilnik o načinu ostvarivanja porezne olakšice obveznika poreza na dobit na području Grada Vukovara iz članka 30.b stavka 4. Zakona o obnovi i razvoju Grada Vukovara iz članka 1. ovog Zakona.

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2014.

Klasa: 022-03/13-01/271

Zagreb, 29. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 148/2013-3144
## Zakon o izmjenama Zakona o provedbi Uredbe (EU) br. 211/2011 Europskog parlamenta i Vijeća od 16. veljače 2011. godine o građanskoj inicijativi

### NN 148/2013 (11.12.2013.), Zakon o izmjenama Zakona o provedbi Uredbe (EU) br. 211/2011 Europskog parlamenta i Vijeća od 16. veljače 2011. godine o građanskoj inicijativi

HRVATSKI SABOR

3153

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PROVEDBI UREDBE (EU) BR. 211/2011 EUROPSKOG PARLAMENTA I VIJEĆA OD 16. VELJAČE 2011. GODINE O GRAĐANSKOJ INICIJATIVI

Proglašavam Zakon o izmjenama Zakona o provedbi Uredbe (EU) br. 211/2011 Europskog parlamenta i Vijeća od 16. veljače 2011. godine o građanskoj inicijativi, koji je Hrvatski sabor donio na sjednici 29. studenoga 2013. godine.

Klasa: 011-01/13-01/278

Urbroj: 71-05-03/1-13-2

Zagreb, 4. prosinca 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O PROVEDBI UREDBE (EU) BR. 211/2011 EUROPSKOG PARLAMENTA I VIJEĆA OD 16. VELJAČE 2011. GODINE O GRAĐANSKOJ INICIJATIVI

Članak 1.

U Zakonu o provedbi Uredbe (EU) br. 211/2011 Europskog parlamenta i Vijeća od 16. veljače 2011. godine o građanskoj inicijativi (»Narodne novine«, br. 56/13. i 62/13.) u članku 1. iza riječi: »(SL L 65, 11. 03. 2011.)« dodaju se riječi: »kako je posljednji put izmijenjena Delegiranom uredbom Komisije (EU) br. 887/2013 od 11. srpnja 2013. godine kojom se zamjenjuju prilozi II. i III. Uredbe (EU) br. 211/2011 Europskog parlamenta i Vijeća o građanskoj inicijativi (SL L 247, 18. 09. 2013.)«.

Članak 2.

U članku 6. stavku 1. riječi: »do isteka razdoblja za prikupljanje izjava o potpori« zamjenjuju se riječima: »na dan potpisivanja izjave o potpori«.

U stavku 2. riječi: »pod uvjetom da u matičnoj državi imaju biračko pravo« zamjenjuju se riječima: »koji su dovoljno stari da imaju pravo glasovati na izborima za Europski parlament«.

Članak 3.

U članku 7. stavku 1. riječi: »Biračko pravo« zamjenjuju se riječju: »Pravo«.

Stavak 2. mijenja se i glasi:

»Pravo državljana druge države članice Europske unije iz članka 6. stavka 2. ovoga Zakona, ministarstvo nadležno za upravu provjerava u suradnji s Ministarstvom unutarnjih poslova, prema podacima iz evidencije stalnog ili privremenog boravka koju vodi Ministarstvo unutarnjih poslova.«.

Članak 4.

U članku 8. stavku 1. riječi: »zajedno s priloženim potvrdama iz članka 7. stavka 2. ovoga Zakona,« brišu se.

U stavku 2. riječi: »i postojanje biračkog prava« brišu se.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/13-01/285

Zagreb, 29. studenoga 2013.

HRVATSKI SABOR

Predsjednik

Hrvatskoga sabora

Josip Leko, v.r.

Zakon, NN 148/2013-3153
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjeni i dopuni Zakona o cestama

### NN 148/2013 (11.12.2013.), Zakon o izmjeni i dopuni Zakona o cestama

HRVATSKI SABOR

3154

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O CESTAMA

Proglašavam Zakon o izmjeni i dopuni Zakona o cestama, koji je Hrvatski sabor donio na sjednici 4. prosinca 2013. godine.

Klasa: 011-01/13-01/284

Urbroj: 71-05-03/1-13-2

Zagreb, 9. prosinca 2013.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNI ZAKONA O CESTAMA

Članak 1.

U Zakonu o cestama (»Narodne novine«, br. 84/11., 22/13. i 54/13.) u članku 88. iza stavka 3. dodaju se novi stavak 4. i stavci 5. i 6. koji glase:

»(4) U provedbi nadzora i kontrole Ministarstvo provodi kontrolu svih činjenica koje utječu na ostvarivanje, korištenje i gubitak prava na oslobođenje od plaćanja godišnje naknade i/ili cestarine.

(5) Tijela državne vlasti i druga nadležna tijela i ustanove koje na temelju zakona, u okviru svojih djelatnosti raspolažu osobnim podacima, rješenjima i obavijestima dužni su na zahtjev Ministarstva dostaviti tražene osobne te druge podatke radi korištenja u obavljanju poslova iz stavka 4. ovoga članka.

(6) Ministarstvo je obvezno podatke dostavljene prema stavku 5. ovoga ovoga članka čuvati i koristiti se njima u skladu s propisima kojima se uređuje zaštita osobnih podataka. Ministarstvo nije dužno o traženju podataka obavijestiti osobe na koje se ti podaci odnose ako bi to onemogućilo, otežalo ili omelo izvršenje i svrhu postupka.«.

Dosadašnji stavak 4. postaje stavak 7.

Članak 2.

U članku 91. stavak 2. mijenja se i glasi:

»(2) Naknada iz stavka 1. ovoga članka uplaćuje se po litri naplaćene trošarine na energente, i to:

– u iznosu od 0,20 kuna na račun Hrvatskih autocesta d.o.o.,

– u iznosu od 0,80 kuna na račun Hrvatskih cesta d.o.o.«.

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2014.

Klasa: 022-03/13-01/291

Zagreb, 4. prosinca 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 148/2013-3154
## Zakon o izmjeni i dopuni Zakona o željeznici

### NN 148/2013 (11.12.2013.), Zakon o izmjeni i dopuni Zakona o željeznici

HRVATSKI SABOR

3155

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O ŽELJEZNICI

Proglašavam Zakon o izmjeni i dopuni Zakona o željeznici, koji je Hrvatski sabor donio na sjednici 4. prosinca 2013. godine.

Klasa: 011-01/13-01/285

Urbroj: 71-05-03/1-13-2

Zagreb, 9. prosinca 2013.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNI ZAKONA O ŽELJEZNICI

Članak 1.

U Zakonu o željeznici (»Narodne novine«, br. 94/13.) u članku 21. stavku 1. iza podstavka 1. dodaje se novi podstavak 2. koji glasi:

»– sredstva ostvarena naknadom po litri naplaćene trošarine na energente«

Dosadašnji podstavci 2., 3., 4., 5. i 6. postaju podstavci 3., 4., 5., 6. i 7.

U stavku 2. riječi: »2., 3. i 4.« zamjenjuju se riječima: »2., 3., 4. i 5.«

U stavku 4. riječi: »1., 2., 3. i 4.« zamjenjuju se riječima: »1., 2., 3., 4. i 5.«

Članak 2.

Iza članka 21. dodaje se naslov i članak 21.a koji glase:

»Naknada za financiranje željezničke infrastrukture po naplaćenoj trošarini na energente

Članak 21.a

(1) Naknada za financiranje željezničke infrastrukture iz članka 21. stavka 1. podstavka 2. ovoga Zakona uplaćuje se iz državnog proračuna na energente:

1. Motorne benzine koji se koriste kao pogonska goriva:

1.1. Olovni benzin iz tarifnih oznaka KN 2710 11 31, 2710 11 51, 2710 11 59,

1.2. Bezolovni benzin iz tarifnih oznaka KN 2710 11 31, 2710 11 41, 2710 11 45, 2710 11 49.

2. Plinska ulja iz tarifnih oznaka KN 2710 19 41 do 2710 19 49 koja se koriste kao pogonska goriva.

(2) Naknada iz stavka 1. ovoga članka uplaćuje se po litri naplaćene trošarine na energente, i to:

– u iznosu od 0,20 kuna na račun HŽ Infrastrukture d.o.o.«

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2014.

Klasa: 022-03/13-01/290

Zagreb, 4. prosinca 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 148/2013-3155
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o upućivanju pripadnika Oružanih snaga Republike Hrvatske na dužnostima u NATO zapovjednoj strukturi, NATO strukturi snaga i drugim nacionalnim (multinacionalnim) zapovjedništvima u operacije i druge aktivnosti u inozemstvu pod vodstvom NATO-a

### NN 149/2013 (12.12.2013.), Odluka o upućivanju pripadnika Oružanih snaga Republike Hrvatske na dužnostima u NATO zapovjednoj strukturi, NATO strukturi snaga i drugim nacionalnim (multinacionalnim) zapovjedništvima u operacije i druge aktivnosti u inozemstvu pod vodstvom NATO-a

HRVATSKI SABOR

3158

Na temelju članka 66. stavka 2. Zakona o obrani (»Narodne novine«, br. 73/13.) na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2013., donio je

ODLUKU

O UPUĆIVANJU PRIPADNIKA ORUŽANIH SNAGA REPUBLIKE HRVATSKE NA DUŽNOSTIMA U NATO ZAPOVJEDNOJ STRUKTURI, NATO STRUKTURI SNAGA I DRUGIM NACIONALNIM (MULTINACIONALNIM) ZAPOVJEDNIŠTVIMA U OPERACIJE I DRUGE AKTIVNOSTI U INOZEMSTVU POD VODSTVOM NATO-a

I.

Pripadnici Oružanih snaga Republike Hrvatske koji su na dužnostima u NATO zapovjednoj strukturi, NATO strukturi snaga i drugim nacionalnim (multinacionalnim) zapovjedništvima mogu se u 2014., 2015. i 2016. godini, po potrebi službe, uputiti u operacije i druge aktivnosti u inozemstvu pod vodstvom NATO-a na zadaće koje su u okviru poslova koje obavljaju na svojim dužnostima.

U operacije i druge aktivnosti u inozemstvu pod vodstvom NATO-a može se istodobno uputiti najviše 20 pripadnika Oružanih snaga Republike Hrvatske iz stavka 1. ove točke.

II.

Obvezuje se Vlada Republike Hrvatske jedanput godišnje izvijestiti Hrvatski sabor o sudjelovanju pripadnika Oružanih snaga Republike Hrvatske iz točke I. ove Odluke u operacijama i drugim aktivnostima u inozemstvu pod vodstvom NATO-a.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-01/295

Zagreb, 6. prosinca 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 149/2013-3158
## Odluka o davanju suglasnosti na Pravilnik o načinu rada i odlučivanja Povjerenstva za odlučivanje o sukobu interesa

### NN 149/2013 (12.12.2013.), Odluka o davanju suglasnosti na Pravilnik o načinu rada i odlučivanja Povjerenstva za odlučivanje o sukobu interesa

HRVATSKI SABOR

3159

Na temelju članka 30. stavka 3. Zakona o sprječavanju sukoba interesa (»Narodne novine«, br. 26/11., 12/12. i 120/12.) Hrvatski sabor na sjednici 6. prosinca 2013., donio je

ODLUKU

O DAVANJU SUGLASNOSTI NA PRAVILNIK O NAČINU RADA I ODLUČIVANJA POVJERENSTVA ZA ODLUČIVANJE O SUKOBU INTERESA

Daje se suglasnost na Pravilnik o načinu rada i odlučivanja Povjerenstva za odlučivanje o sukobu interesa koji je donijelo Povjerenstvo za odlučivanje o sukobu interesa na 28. sjednici održanoj 16. listopada 2013.

Klasa: 021-12/13-09/29

Zagreb, 6. prosinca 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 149/2013-3159